
PERSONATGES 


Valldor  i 
Campflorit  \ 


Gorgibus,  bon  burgès. 
Madelena,  filla  de  Gorgibus.  í 
Cathos,  neboda  de  Gorgibus.  ( 


Precioses  ridícules. 


Mariona,  criada  de  les  precioses. 

Alman^or,  criadet  de  les  precioses. 

El  Marquès  de  Mascarill,  criat  de  Valldor. 

El  Viscomte  de  Jodelet,  criat  de  Campflorit. 

Dos  portadors  de  cadira  de  mans. 

Vehines. 

Violinistes. 

Escena,  una  sala  de  rebre. 

Aquesta  traducció  fou  representada  per  primera 
vegada  al  Teatre  Principal,  prenenthi  part  les  ac- 
trius senyores  Baró,  Ferrer,  Roca,  etc,  y  els  actors 
senyors  Capdevila,  Balot,  Màntua,  Puiggarí,  Sant- 
pere,  etc. 


lí 


ESCENA  I 


VALLDOR  Y  CAMPFLORIT 
CAMPFLORIT 

Senyor  Valldor. 

VALLDOR 

Què? 

CAMPFLORIT 

Mireume  un  moment  sense  riure. 

VALLDOR 

Bé!  Què? 

CAMPFLORIT 

Què  dieu  de  la  nostra  visita?  N'heu  sortit 
gaire  satisfet? 

VALLDOR 

Tenim  motius  d'estarho  tots  dos,  segons  la 
vostra  opinió? 

CAMPFLORIT 

De  cap  manera,  parlant  clar. 

VALLDOR 

Per  mí,  jo  us  confesso  que  n'estich  tot  es- 
candalisat.  Ahont  s'es  vist,  que  dues  provin- 
cianes impertinents  fassin  tant  les  desdenyo- 
ses,  y  que  dos  homes  com  nosaltres  sien  trac- 
tats ab  tanta  insolència?  Ab  prou  feines  han 
arrivat  a  decidirse  a  oferirnos  cadires.  En  ma 
vida  he  vist  tant  parlarse  a  cau  d'orella,  com 
elles  han  fet  ab  nosaltres,  tant  badallar,  tant 
fregarse'ls  ulls  y  demanar  tant  sovint.  «Quin 
hora  es?»  No  us  haveu  adonat  com  no  més  se 
dignaren  respondre  que  si  y  que  no  a  tot  lo 

que'ls  dèyem?  Y  no  convindreu  ab  mi  que  ab 
tot  y  que  haguéssim  estat  la  gent  més  baixa 
del  mon  no  se'ns  podria  fer  un  aculliment 
més  descortés  del  que  elles  ens  han  fet? 

CAMPFLORIT 

Me  sembla  que  us  preneu  les  coses  massa 
fort. 

VALLDOR 

Es  cert,  així  m'ho  prench,  fins  al  punt  que 
vuy  venjarme  d'aquesta  impertinència.  Ja  sé 
jo  lo  que'ns  ha  fet  tant  despreciables  als  seus 
ulls.  L'aire  preciós  no  solament  ha  infectat 
París;  també  s'ha  escampat  per  les  províncies 
y  les  nostres  damiseles  ridícules  n'han  flairat 
una  bona  part.  En  un  mot,  la  seva  persona  es 
una  barreja  de  preciosa  y  de  coqueta.  Jo  prou 
sé  lo  que  es  menester  pera  ser  ben  rebut  per 
elles;  y  si'm  voleu  creure,  els  tenim  de  jugar 
una  passada  que  les  convencerà  de  la  seva 
estupidesa  y  les  ensenyarà  a  conèixer  millor 
la  gent  que  tracten. 

CAMPFLORIT 

Y  com  ho  fareu? 

VALLDOR 

Tinch  un  cert  criat  que's  diu  Mascarill  que 
té  fama  entre  molta  gent  de  «bel  esprit»,  no 
hi  ha  rès,  en  efecte,  tant  a  l'ordre  del  dia  com 
el  «bel  esprit»,  en  els  temps  que  correm.  Es 
un  extravagant  que  s'ha  entossudit  en  voler 
fer  l'home  de  distinció.  Li  dona  ordinàriament 
per  la  banda  de  la  galantería  y  dels  versos  y 
desdenya  els  altres  criats  fins  al  punt  de  mo- 
tejarlos  de  bèsties. 

CAMPFLORIT 

Què  es  donchs,  lo  que  voleu  fer? 

VALLDOR 

Lo  que  vuy  fer?  Vuy...  Però  sortim  d'aquí 
abans. 


LES  PRECIOSES  RIDÍCULES 

ESCENA  II 

Dits  y  GORGIBUS 
GORGIBUS 

Donchs  què!  Haveu  ja  vist  la  meva  nebo- 
da y  la  meva  filla?  Anirà  bé  la  cosa?  Quin  es 
^stat  el  resultat  d'aquesta  visita? 

VALLDOR 

Heusaquí  una  cosa  que  podríeu  saber  mi- 
llor per  elles  que  per  nosaltres.  Tot  lo  qúe  us 
podem  dir  es  que  us  rendim  grans  mercès  pel 
favor  quens  haveu  fet  y  que  restem  els  vostres 
molt  humils  servidors. 

CAMPFLORIT 

Vostres  molt  humils  servidors. 

GORGIBUS  (SOl) 

Hum!  sembla  que  no'n  surten  gaire  satis- 
íets.  De  què  podria  venir  el  seu  descontent? 
Cal  saber  que  ha  passat.  Ola! 

ESCENA  III 

GORGIBUS  y  MARIONA 
MARIONA 

Què  se  us  ofereix,  senyor? 

GORGIBUS 

Ahont  son  les  senyoretes? 

MARIONA 

Al  tocador. 

GORGIBUS 

Què  hi  fan? 

MARIONA 

Fan  pomada  pels  llavis. 
2 

GORG1BUS 

Masses,  masses  pomades;  els  direu  que 
vinguin. 

ESCENA  IV 

GORGIBUS  (SOl) 

Aquestes  beneites,  ab  les  seves  pomades, 
tenen  ganes  d'arruinarme,  segons  veig.  Per 
tot  no  veig  altra  cosa  que  clares  d'ou,  llet  vir- 
ginal, y  mil  altres  andròmines  que  noconech. 
D'ensà  que  som  arrivats  elles  ja  porten  gastat 
el  llard  d'una  dotzena  de  porchs,  al  menys;  j 
quatre  criats  viurien  cada  dia  no  més  dels 
peus  de  moltó  que  elles  empleen. 

ESCENA  V 

MADELENA,  CATHOS  y  GORGIBUS 
GORGIBUS 

Es  realment  necessari  fer  un  tant  gran  dis- 
pendi pera  engreixarvos  el  morret?  Dieume, 
si  us  plau,  que  haveu  fet  a  n'aquets  senyorsr 
que'ls  he  vistos  sortir  ab  cert  aire  de  ressenti- 
ment? No  us  havia  ordenat  rèbrels,  com  se 
mereixen  els  que  volia  donarvos  per  marits? 

MADELENA 

Y  quin  efecte,  pare  meu,  voleu  que  ns  hagi 
fet  la  conducta  irregular  d'aquesta  gent? 

CATHOS 

Dieunos  un  medi,  mon  oncle,  pera  que 
una  noya  mitjanament  raonable  pogués  en- 
tendres ab  unes  persones  com  la  llur. 

GORGIBUS 

Y  què  hi  troveu  a  dir? 


LES  PPECIOSES  RIDÍCULES 


MADELENA 

Bella  galantería  la  llur!  Com!  Fer  l'entrada 
ab  el  matrimoni? 

GORG1BUS 

Y  per  ahont  vols  tu  que  comenssin?  Pel 
concubinatge?  No  es  aquesta  una  manera  de 
procedir  de  la  que'ns  podem  felicitartant  vosal- 
tres com  jo? Hi  ha  cosa  més  cumplidaque  això? 

Y  aquest  Has  sagrat  al  que  ells  aspiren  no  es  un 
testimoni  de  la  honradesa  de  llurs  intencions? 

MADELENA 

Ah!  pare  meu,  això  que  dieu  es  digne  del 
burgès  més  vulgar.  Me  causa  vergonya  sen- 
tirvos  parlar  d'aquesta  faisó,  y  caldria  que  us 
íessiu  ensenyar  el  bell  aire  de  les  coses. 
gorgibus 

No  tinch  res  que  fer  d'aires  ni  de  cansons. 
Jo't  dich  que'l  matrimoni  es  una  cosa  sacro- 
santa y  que  es  portarse  com  un  cavaller  el  co- 
mensar  per  aquest  punt. 

MADELENA 

Deu  meu!  y  que  aviat  s'acabaria  una  nove- 
la  si  tot  el  mon  arrivava  a  ésser  com  vos!  OhI 

Y  que'n  fora  d'hermós  si  desseguida  Cyrus  se 
casés  ab  Mandana,  y  si'n  Curial  se  desposés  al 
primer  pas  ab  la  Güelfa. 

GORGIBUS 

Y<jue'm  vens  a  contar  ab  aquestes  histo- 
ries? 

MADELENA 

Pare  meu,  la  meva  cosina  us  dirà  tant  bé 
com  jo  que  a  la  forsa  les  noces  tenen  d'arri- 
var  solament  després  de  totes  les  altres  aven- 
tures. Cal  que  un  amant,  pera  íerse  agrada- 
ble, sàpia  expressar  eís  més  bells  sentiments, 
halenarla  dolsor,  la  tendressa,  l'apassionament 
y  que  sia  acuradíssim  en  les  formes.  Primera- 
ment, ha  de  veure  al  temple,  o  al  passeig,  o  en 

qualsevol  ceremonía  pública  la  persona  que'l  té 
enamorat;  o  bé  té]d'esser  portat  fatalment  a  ca- 
sa seva  per  un  parent  o  usi  amich  y  sortir  dallí 
tot  concirós  y  melancólich.  Amaga  durant  un 
temps  la  seva  passió  a  l'obgecte  adorat  y  no 
obstant  li  fa  moltes  visites,  durant  les  quals  no 
deixa  may  de  proposar  qualque  problema  ga- 
lant pera  exercir  els  esperits  de  la  reunió. 
Arriva'l  jorn  de  la  declaració,  que  s'ha  de  fer 
ordinàriament  en  una  avinguda  de  jardí,  men- 
tres  la  companyia  sia  una  mica  allunyada:  y 
aquesta  declaració  va  seguida  d'un  sobtat  cop 
d'ira  que  esclata  ab  la  nostra  rojor  y  que  per 
un  temps  exila  l'amant  de  la  nostra  presencia. 
Dessegtait  ell  trova  medis  d'amansirnos,  d' 
acostumarnos  insensiblement  a  les  expressions 
de  la  seva  passió  y  de  tràurens  del  nostre  in- 
terior aquesta  declaració  que'ns  fa  tanta  pena. 
Després  d'això  venen  les  aventures,  els  rivals 
que's  llensen  de  través  contra  una  inclinació 
compartida,  les  persecucions  dels  pares,  les 
gelosies  engenrades  per  falses  aparences,  els 
plors,  els  desespers,  els  raptes  y  tot  lo  que  se'n 
segueix.  Heusaquí  com  se  tracten  les  coses 
dins  de  les  belles  maneres;  y  son  regles  aques- 
tes de  les  quals,  en  bona  galantería,  ningú 
se'n  sabria  excusar.  Però  venir  de  cop  y  volta 
ab  l'úních  conjugal,  no  per  l'amor  sino  per 
parlar  del  contracte  del  matrimoni  y  pendre 
justament  la  novela  per  la  cua,  permeteume 
repetirho.  pare  meu,  no  pot  haverhi  res  més 
ordinari  que  aquesta  manera  de  procedir;  y 
tota  jo'm  sent  regirada  no  més  que  ab  l'im- 
pressió desplasent  que  això'm  causa. 

GORGIBÜS 

Quin  diantre  de  llenguatge  es  aquest?  Ah! 
Deu  ser  el  gran  estil. 

CATHOS 

Efectivament,  mon  oncle,  la  meva  cosina, 
ha  encertat  la  nota  justa  en  aquesta  qüestió. 

Quin  recurs  hi  ha  pera  íer  bon  aculliment  a 
persones  del  tot  profanes  en  galantería!  Estich 
ben  segura  de  que  no  han  vist  may  el  mapa 
de  la  Valltendra  y  que  Dolsbitllet,  Enceses- 
guart,  Motsgalants  y  Versjoliu  son  ciutats  per 
ells  desconegudes.  No  veyeu  que  tota  llur 
persona  ho  manifesta  y  que  no  tenen  res 
d'aquest  aire  que's  recomana  a  l'amabilitat  de 
la  gent  ben  nada?  Venir  a  una  visita  amorosa 
ab  la  cama  sense  guarnir,  ab  un  capell  desar- 
mat de  plomes,  un  cap  irregular  de  cabells,  y 
un  vestit  que  pateix  una  indigència  de  llassos; 
Deu  meu!  quins  amants  son  aquets!  Quina 
frugalitat  d'ornament  y  quina  aixutor  de  con- 
versa! No's  pot  soportar  N'hi  ha  per  desma- 
yarse.  He  remarcat  també  que  llurs  corbates 
no  eren  ben  tallades  y  que  mancava  més  de 
mitg  pam  pera  que  llur  calsa  fos  prou  ampla. 

gorgibus 

Arrivo  a  crèurem  que  son  bojes  totes  du- 
gués, y  no  puch  entendre  res  d  aquesta  xerra- 
meca. Cathos,  y  vos,  Madelena.,. 

MADELENA 

Ah!  per  favor,  pare  meu!  desaveseuvos 
d'aquets  noms  extranys  y  apel-leunos  d'altra 
manera. 

gorgibus 

Còiu?  aquets  noms  extranys?  Que  no  son 
els  vostres  noms  de  fonts? 

MADELENA 

Deu  meu!  que'n  sou  de  vulgar!  Una  de  les 
coses  que  més  me  sorprenen  es  que  vos  ha- 
gueu pogut  engendrar  una  noya  tant  espiri- 
tual com  jo!  S'ha  parlat  may  en  beil  estil  de 
Cathos,  ni  de  Madelena?  Y  no'm  confessareu 
que  caldria  no  més  que  un  d'aquets  noms  pera 
desacreditar  la  novela  més  hermosa  del  mon? 


1 4 


MOLIÉRE 


CATHOS 

Es  ben  cert,  mon  oncle,  que  una  orella 
una  mica  delicada  sufreix  terriblement  de 
sentir  pronunciar  mots  com  aquets;  y'l  nom 
de  Polixena  que  la  meva  cosina  s'ha  triat,  yvl 
d'Aminta  que  jo  m'he  atribuit  tenen  una  grà- 
cia, un  encís  que  no  podeu  negar. 

GORGIBÜS 

Escolteu;  no  hi  ha  més  que  un  nom  que 
serveixi.  No  consento  que  tingueu  altres  noms 
que  aquells  que  us  han  posat  els  vostres  pa- 
drins y  les  vostres  padrines;  y  en  quant  a 
aquets  senyors  dels  que's  tracta  jo  conech  les 
seves  famílies  y  els  seus  bens  y  vuy  resolta- 
mènt  que  us  disposeu  a  rèbrels  per  marits. 
Ja'm  sento  cansat  de  tant  sostenirvos  als  meus 
brassos  y  la  custodia  de  dues  noyes  es  una 
càrrega  massa  pesant  per  un  home  de  la  meva 
edat. 

CATHOS 

Per  lo  que  a  mi  respecta,  mon  oncle,  tot 
quant  vos  puch  dir  es  que  trob  que'l  matri- 
moni es  quelcòm  de  repugnant.  Com  se  pot 
sufrir  aquesta  idea  de  dormir  ab  un  home  en- 
terament nú? 

MADELENA 

Permeteunos  respirar  en  llibertat  en  mitg 
de  la  bella  societat  de  París,  ahont  tot  just  aca- 
bem d'arrivar.  Deixeunos  teixir  al  nostre  pler 
la  trama  de  la  nostra  novela  y  no'n  precipiteu 
la  conclusió. 

GORGIBUS  (50/) 

No  hi  ha  dubte  son  rematades,  (alt)  Una 
vegada  més;  jo  no  entench  res  de  tots  aquets 
romansos;  vuy  ser  amo  absolut  y  pera  tallar 
totes  les  discusions,  o  us  casareu  totes  dugués 
abans  de  poch  temps,  o  com  la  llum  ens  ilu- 
mina,  que  us  ficareu  monges;  ho  he  jurat. 


LES  PRECIOSES  RIDÍCULES 

ESCENA  VI 

CATHOS  y  MADELENA 
CATHOS 

Deu  meu!  Que  enfonzada  té  la  forma  dins 
!a  matèria  el  teu  pare!  Que  n'es  de  tosca  la 
seva  inteiigencia  y  quines  tenebres  hi  ha  en 
la  seva  ànima! 

MADELENA 

Què  vols  ferhi,  cosina!  Nestich  tota  confo- 
sa per  ell.  Me  costa  treball  de  persuadirme  que 
jo  pugui  ésser  realment  la  seva  filla  y  esper  que 
qualque  aventura  vindrà  un  jorn  a  fer  més 
iiustre  ma  naixensa. 


ESCENA  VII 

DitS  y  MARIONA 
MARIONA 

Hi  ha  un  criat  que  demana  si  les  senyore- 
tes son  a  casa  y  diu  que'l  senyor  vol  venirnos 
a  veure. 

MADELENA 

Apreneu,  estúpida,  a  expressarvos  menys 
vulgarment.  Dieu:  hi  ha  un  indispensable  que 
demana  si  us  troveu  en  la  comoditat  d'esser 
visibles. 

MARIONA 

Senyora,  jo  no  entench  el  llatí,  y  no  he 
après,  com  vos,  la  «íilofia»  al  pensionat. 

MADELENA 

Mireu  la  insolenta!  Això  no's  pot  soportar! 
Y  qui  es  el  senyor  d'aquest  criat? 

MARIONA 

M'ha  dit  que  era  el  Marqués  de  Mascarilí. 

MADELENA 

Ah,  cosina!  Un  marqués!  Si,  si,  anem  a 
dir,  que  som  visibles.  Sens  dubte  es  un  «bel 
esprit»,  que  ha  sentit  parlar  de  nosaltres. 

CATHOS 

Segurament. 

MADELENA 

El  tenim  de  rebre  en  aquesta  saleta  baixa 
més  aviat  que  en  la  nostra  cambra.  Ajustem- 
nos  una  mica  els  cabells  al  menys  y  sostenim 
la  nostra  reputació.  Cuiteu,  veniu  a  extén- 
drens  dins  del  conseller  de  les  gràcies. 
mariona 

En  bona  fe,  no  se  quina  mena  de  bèstia  es 
aquesta:  parleu  en  cristià  si  voleu  que  us  en- 
tengui. 

CATHOS 

Porteunos  el  mirall,  ignorant,  y  teniu 
compte  de  no  envilirne  el  crestall  per  la  co- 
municació de  la  vostra  imatge,  (surten  toies). 

ESCENA  VIII 

MASCARILL  (*),  DOS  PORTADORS 
MASCARILL 

Ola,  portadors.  Per  allà,  per  allà  home,  per 
allà,  per  allà.  Estich  veyent  que  aquets  brètols 
han  prés  el  determini  d'estrellarme  a  íorsa  de 


(*)  Fou  el  mateix  Molière  qui  va  fer  el  per- 
sonatge de  Mascarilí.  Mr.  Aimé  Martin  ha  trobat  un 
follet  d'aquell  temps  en  que  hi  ha  la  descripció  del 
vestit  que  duya  en  aquest  paper.  Es  ia  següent:  «El 
marqués  entra  ab  una  disfressa  tant  graciosa  que  no 
creen  que  us  desagradi  el  sentirne  la  descripció. 

ensopegar  contra  les  parets  y  '1  paviment. 

PRIMER  PORTADOR 

Caram!  Es  que  la  porta  es  estreta!  Heu 
volgut  de  totes  passades  fernos  entrar  fins 
aquí... 

MASCAR1LL 

Naturalment.  Volíeu,  miserables,  que  ex- 
poses la  ufana  de  les  meves  plomes  a  les  in- 
clemències de  l'estaciò  plujosa,  y  que  anés  a 
imprimir  el  calsat  en  el  fanch?  Aneu,  trayeu 
d'aquí  la  cadira. 

SEGON  PORTADOR 

Pagueunos  senyor,  si  us  plau. 

MASCARJLL 

Eh? 

SEGÓN  PORTADOR 

Dich,  senyor,  que'ns  dongueu  diners,  si  us 
plau. 

MASCARILL 

(donantli  una  bofetadà) 
Còm?  insolent,  demanar  diners  a  una  per- 
sona de  la  meva  qualitat! 

SEGON  PORTADOR 

Es  així  com  se  paga  als  pobres  de  nosal- 
tres? o  es  que  la  vostra  qualitat  ens  dona  de 
menjar? 


Imagineuvos  que  la  seva  perruca  era  tant  gran  que 
escombrava  materialment  el  paviment  cada  cop  que 
feya  la  reverencia,  y  el  seu  barret  tant  menut  que 
s'havia  de  pensar  que'l  Marqués  el  devia  portar  més 
sovint  a  la  mà  que  al  cap;  el  seu  plastró  se  pot  dir 
que  era  un  pentinador  regular,  y  els  seus  acanalats 
semblaven  fets  a  posta  pera  servir  d'amagatall  als 
nens  que  juguen  a  fet.  Un  brandon  de gland  li  sor- 
tia de  la  butxaca  com  un  corn  de  l'abundancia  y 

MASCARILL 

Ah!  ah!  ah!  ja  us  ensenyaré  jo  a  guardar 
les  formes!  Aquets  poques  vergonyes  gosen 
riures  de  mí! 

PRIMER  PORTADOR 

(prenent  un  dels  pals  de  la  seva  cadira) 
Apa,  apa,  pagueunos  al  moment. 

MASCARILL 

Què? 

PRIMER  PORTADOR 

Dich  que  vuy  rebre  diners  desseguida. 

MASCARILL 

Aquest  es  raonable. 

PRIMER  PORTADOR 

Depressa,  donchs. 

MASCARILL 

Oidà!  tu  parles  com  cal;  però  l'altra  es  un 
malcarat  que  no  sab  lo  que's  diu.  Tè,  estàs 
content? 

PRIMER  PORTADOR 

No,  no  estich  content;  heu  donat  una  bo- 
fetada  al  meu  company  y...  (aixecant  el  bastó») 

MASCARILL 

Calma;  té,  per  la  bofetada.  Tot  se  conse- 
gueix  de  mi  si  se'm  tracta  dins  de  les  bones 


portava  les  sabates  tant  plenes  de  cintes  que  no 
puch  dir  si  eren  de  pell  de  vaca  inglesa  o  marroquí. 
Lo  que  jo  sé  es  que  teníeu  mitg  pam  d'alsada  y  que 
m'esforsava  inútilment  pera  saber  com  uns  talons 
tant  alts  y  delicats  podien  portar  el  cos  del  Marqués, 
els  seus  llassos,  els  seu»...  y  la  seva  perruca  empol- 
vada.  Jutgeu,  per  aquesta  figura,  de  la  importància 
del  personatge.» 

(Narració  en  prosa  y  en  vers  de  la 
farsa  de  les  Precioses,  París,  1660.) 

maneres.  Anèu,  veniu  d'aquí  un  moment  a  re- 
cullirme  per  anar  al  Louvre,  al  «petit  coucher». 


ESCENA  IX 

MARIONA  Y  MASCARILL 
MARIONA 

Senyor,  les  senyoretes  venen  desseguida. 

MASCARILL 

Que  no  tinguin  pressa,  ja  m'he  colocat  ab 
tota  comoditat  pera  esperaries. 

ESCENA  X 

MADELENA,  CATHOS,  MASCARILL  Y  ALMANZOR 
MASCARILL 

(després  d  haver  saludat) 
Senyoretes,  us  sorpendrà  sens  dubte  l'au- 
dacia  de  la  meva  visita;  però  es  la  vostra  re- 
putació la  que  us  ha  portat  la  importuna  com- 
panyia de  la  meva  persona,  y'l  mèrit  té  per  mi 
atractius  tant  irresistibles  que  vaig  sempre  co- 
rrent darrera  d'elL 

MADELENA 

Si  perseguiu  el  mèrit  no  serà  pas  en  les 
nostres  terres  ahont  teniu  de  venir  a  cassar. 

CATHOS 

Pera  veure  mèrit  en  nosaltres  es  precís  que 
vos  ens  l'hagueu  portat. 

MASCARILL 

Ah!  que  consti  el  meu  vot  en  contra  de  les 
vostres  paraules.  La  nomenada  dona  en  lo 
just  pregonant  lo  que  valeu,  y  no  deixareu  rès 
per  vert  en  aquest  mon  galant  de  París. 

MADELENA 

La  Tostra  complacencia  malversa  massa 
explendidament  la  llarguesa  de  ses  lloanses;  y 
no  podem,  la  meva  cosina  y  jo,  admetre  serio- 
sament les  dolsors  de  la  vostra  galantería. 

CATHOS 

Polixena,  s'haurien  de  fer  portar  cadires. 

MADELENA 

01a,  Almanzor! 

ALMANZOR 

Senyora 

MADELENA 

Depressa,  disposeu  aquí  les  comoditats  de 
la  conversa. 

MASCAR1LL 

Però,  avans;  estich  en  seguretat  aquí? 

CATHOS 

Què  temeu? 

MASCARILL 

Algun  furt  del  meu  cor,  algun  assessinat 
de  la  meva  independència.  Jo  veig  aquí  uns 
ulls  que  tenen  el  semblant  de  ser  molt  mals 
minyons,  que  semblen  disposats  a  insultar  to- 
tes les  llibertats  y  a  tractar  un  cor  pitjor  que 
un  butxí.  Diable!  taníost  un  se'ls  hi  acosta,  se 
posen  en  guardià  mortífera.  Ah!  com  hi  ha 
mon  que  no  m'en  fiaria!  y  jo  vuy  fugirne  co- 
rrents si  avans  no'rn  donen  garantia  suficient 
de  que  no  m'han  de  fer  mal. 

MADELENA 

Filla,  té  un  caràcter  ben  enjogassat. 

CATHOS 

Resulta  un  Amilcar. 

MADELENA 

No  tingueu  por;  els  nostres  ulls  no  tenen 
pas  males  intencions  y  el  vostre  cor  pot  repo- 

sar  tranquil  sobre  la  noblesa  de  llurs  senti- 
ments 

CATHOS 

Mes,  per  favor,  senyor,  no  siau  inexorable 
envers  aquest  sillò  que  us  allarga'ls  brassos  ja 
fà  un  quart  de  hora;  contenteu  una  mica  el  de- 
silg  que  té  d  abrassarvos. 

MASCARILL 

(Després  d  haver  se  pentinat  y  haverse  arre- 
glat els  seus Jalbalans.)  Y  bè,  senyoretes,  què'm 
dieu  de  París? 

MADELENA 

Deu  meu!  que'n  podem  dir?  Caldria  ésser 
l'antípoda  de  la  rahò  pera  no  coníessar  que 
París  es  el  gran  arxiu  de  les  meravelles,  el 
centre  del  bon  gust,  del  bel  esprit  y  de  la  ga- 
lantería. 

MASCARILL 

Jo  soch  de  l'opiniò  que  fora  de  París  no  hi 
ha  pas  salvació  pera  les  persones  decents. 

"  CATHOS 

Es  una  veritat  incontestable. 

MASCARILL 

Es  una  mica  fangós;  però  tenim,  com  re- 
mey,  la  cadira  de  brassos. 

MADELENA 

Es  veritat  que  la  cadira  es  un  refugi  mara- 
vellós  contra'ls  agravis  del  fanch  y  del  mal 
temps. 

MASCARILL 

Rebeu  moltes  visites?  quin  bel  esprit  con- 
teu entre'ls  vostres? 

MADELENA 

Ay!  nosaltres  no  som  encara  conegudes; 
però  ja  som  en  camí  d'esserho,  y  tenim  una 
amiga  particular  que'ns  ha  promès  de  portar- 

nos  a  casa  tots  aquets  senyors  de  l'«Aplech  de 
peces  selectes». 

CATHOS 

Y  alguns  altres  que'ns  han  dit  que  passa- 
ven per  ésser  els  sobirans  àrbitres  de  1  ele- 
gància. 

MASCAR1LL 

Deixeu  per  mi  aquesta  teina,  car  la  puch  fer 
millor  que  ningú;  tots  ells  son  visites  meves; 
y  puch  dir  que  no  hi  ha  cap  dia  que  no'm 
llevi  sense  una  mitja  dotzena  de  «beaux  es- 
prits.» 

MADELENA 

Ah!  mon  Deu!  vos  serem  reconegudes  ab 
la  més  gran  reconeixensa  si'ns  proporcioneu 
aquesta  amistat;  car,  no  hi  ha  remey,  cal  fer  la 
coneixensa  de  tots  aquets  senyors  si  una  vol 
figurar  entre  la  bella  societat.  Ells  son  els  qui 
elaboren  les  reputacions  a  Paris  y  una  sab  que 
hi  ha  un  senyor  tal  ab  qual  tracte  n'hi  ha  prou 
pera  donarvos  per  tot  arreu  fama  d'inteligent, 
quan  no  hi  hagués  altra  cosa  que  aquesta.  Mes 
pera  mi,  això  que'm  sedueix  particularment  es 
que  per  l'intermedi  d'aquestes  esperituals  vi- 
sites, una  s  entera  de  mil  coses  que  es  de  tota 
necessitat  saber  y  que  son  Tessencia  del  «bel 
esprit.»  Per  aquest  medi  se  saben  cada  dia  les 
noves  galants,  les  joliues  produccions  en  prosa 
y  en  vers.  Se  sab  a  punt  fixe  que  un  tal  ha  fet 
la  més  hermosa  pessa  del  mon  sobre  tal  argu- 
ment, que  una  tal  ha  posat  paraules  a  l'aria 
tal;  que  aquest  ha  composat  un  madrigal  so- 
bre una  dolsa  sensació;  que  aquell  ha  ritmat 
unes  estrofes  sobre  una  infidelitat;  que'l  se- 
nyor tal  escrigué  ahir  vespre  una  sexteta  a  la 
senyoreta  tal;  que  aquest  autor  ha  ideat  un 
progecte;  que  aquell  es  a  la  tercera  part  de  la 
seva  novela;  que  aquell  altra  té  les  seves  obres 
en  prempsa.  Això  es  lo  que  dona  relleu  a  una 

persona  per  totes  les  tertúlies,  y  si  hagués  d' 
ignorar  aquestes  coses,  no  donaria  pas  una 
agulla  per  tot  «l'esprit»  que's  pugui  tenir. 
cathos 

Jo  també  trob,  en  etecte,  que  es  una  cosa 
ridícula  que  una  persona's  precihi  «d'esprit»y 
no  sàpia  fins  la  més  insignificant  quarteta 
que's  fa  cada  dia  y  en  quant  a  mí,  confesso 
que'm  sentiria  confosa  de  vergonya  si  arrivava 
a  passar  que'm  vinguessin  a  demanar  per  al- 
guna cosa  nova  que  jo  no  hagués  vist. 

MASCARILL 

Es  veritat  que  es  vergonyós  de  no  ser  dels 
primers  en  saber  tot  lo  que's  fa;  però  no  passeu 
ànsia;  jo  vuy  establir  a  casa  vostra  una  acadè- 
mia de  «bel  esprit»  y  us  prometo  que  no's 
farà  un  bocí  de  vers  a  París  que  no'l  sapigueu 
de  memòria  abans  que  ningú.  Per  lo  que  a 
mí  respecta,  tal  com  me  veyeu,  en  faig  esgri- 
ma quan  vuy,  y  de  la  meva  cullita  en  veureu 
corre  per  totes  les  reunions  de  París,  dugués 
centes  cansons,  altres  tant  sonets,  quatre  cents 
epigrames  y  més  de  mil  madrigals,  sense 
comptar  els  enigmes  y  les  semblanses. 

MADELENA 

Jo  us  confesso  que  tinch  un  deliri  per  les 
semblanses;  jo  no  conech  res  de  tant  galant! 

MASCARILL 

Les  semblanses  son  dificiles  y  requereixen 
un  esperit  profond;  en  coneixereu  alguns  de  la 
meva  manera  personal  que  no  us  deplauràn, 

CATHOS 

Jo  me  torno  boja  pels  enigmes. 

MASCARILL 

Son  un  gran  exercici  per  «l'esperit»  y 
aquest  mateix  matí  n'hi  fet  quatre  que  us  do- 
naré a  endevinar. 

MADELENA 

Els  madrigals  son  ben  agradables  quant 
son  ben  tornejats. 

MASCARILL 

Aquest  es  el  meu  talent  especial  y  ara  es- 
tich  trevallant  en  posar  tota  l'historia  romana 
en  madrigals. 

MADELENA 

Ah!  Quina  cosa  més  sublim!  Jo  us  enre- 
tinch  desd'ara  un  exemplar  al  menys,  per 
quan  ho  feu  imprimir. 

MAívCARFLL 

Jo  us  ne  prometo  un  a  cada  una  y  dels  mi- 
llors relligats.  Això  es  poca  cosa  pera  ks  meves 
facultats;   però  ho   faig  solament  pera  donar 
guany  als  editors  y  llibrers  que'm  perseguei 
xen. 

MADELENA 

Ja  me  imagino  d  gran  plaherque  deu  cau- 
sar veures  irnpíés. 

MaSCARILL 

Qui  ho  dubtar  Mes,  a  propòsit,  vos  recitaré 
un  impromptu  que  ahir  vaig  fer  a  casa  una 
duquesa  amiga  meva  «ihont  vaig  anar  de  visita; 
soch  terriblement  tort  en  això  dels  impromp- 
tus. 

ATHOS 

L'imprompi tu  es  justament  la  pedra  de 
toch  de  «l'esperit» 

MASCARILL 

Escolteu,  dc  * 

MADELENA 

Som  totes  on 

MASCARILL 

«Oh!  Oh!  Ni  jo  m'en  adonava; 
»mentres  sense  malícia  d'aprop  vos  esguardava 
v>elí»  vostres  ulls  traidors  mon  cor  vàreu  robar, 
<5»oh!  lladres!  lladres!  lladres!  Correulos  a  aga- 

[far!» 

CATHOS 

Ah!  Deu  del  cel!  No's  pot  donar  res  de  mes 
^squisit! 

MASCARILL 

Tot  lo  que  jo  faig  té  l'aire  distingit;  aquest 
fímpromptu  no  té  rès  de  pedant, 

MADELENA 

N  es  lluny  de  més  de  dugués  mil  llegues. 

MASCARILL 

Vos  haveu  fixat  en  aquest  comensament, 
«oh!  oh!»  heusaquí  una  cosa  estupenda,  «oh! 
oh!»  com  un  hom  que  s'en  adona  de  sobte, 
«oh!  oh!»  la  sorpresa,  «oh!  oh!» 

MADELENA 

Sí,  aquest  «oh  oh»  el  trobo  admirable. 

MASCARILL 

Y  sembla  que  no  sia  rès. 

CATHOS 

Ah!  per  Deu!  no  diga  això!  Son  les  coses 
d'aquesta  mena  les  que  no  tenen  preu. 

MADELENA 

No  hi  hi  ha  dubte;  y  m'estimaria  més  ha- 
ver fet  aquest  «oh!  oh»  que  tot  un  poema 
'èpich. 

MASCARILL 

Caramba!  teniu  bon  gust. 

MADELENA 

Eh!  no  i  tinch  pas  de!  tot  dolent. 

MASCARILL 

Però  no  admireu  també  aquell  «ni  jo  me'n 
3 

adonava?»  «Ni  jo  m'en  adonava?»  es  a  dir  no 
mhi  havia  fixat;  manera  de  parlar  natural, 
«ni  jo  me'n  adonava».  «Mentre  sense  malícia» 
es  a  dir,  menires  ignoscentement,  sense  mal 
pensar,  com  un  pobre  bé,  «d'aprop  vos  es- 
guardava», es  a  dir  m'entretenia  contemplant- 
vos,  vos  observava,  vos  mirava;  «els  vostres 
ulls  traidors...»  Que  us  en  sembla  d'aquets 
«traidors?»  No  es  un  mot  ben  triat? 

CATHOS 

Divinament. 

MASCARILL 

«Traidors»,  es  a  dir,  ab  traiciò,  d'amagat;, 
sembla  vèures  un  gat  que  acaba  de  cassar  una 
rata,  «Traidors!» 

MADELENA 

No  pot  estar  millor. 

MASCARILL 

«Mon  cor  varen  robar»,  es  a  dir,  me'l  va- 
ren pendre,  se  me'l  varen  emportar;  «Oh!  lla- 
dres! lladres!  lladres!  Correuios  a  agafar  »  No 
diríeu  que  es  un  home  que  crida  y  empaita  un 
lladre  pera  ferlo  agafar?  «Lladres,  lladres,  lla- 
dres, correuios  a  agafar»? 

MADELENA 

Hi  ha. que  confessar  que  tot  té  un  aire  es- 
piritual y  galant. 

MASCARILL 

Ara'us  vuy  fer  conèixer  la  música  que  he 
posat  a  ia  lletra. 

CATHOS 

Vos  haveu  après  de  música? 

MASCARILL 

Jo?  may. 

CATHOS 

Y  com  pot  ésser  això? 

MASCARILL 

Les  persones  de  la  meva  qualitat  ho  saben 
tot  sense  haver  après  may  rès. 

MADELENA 

Es  clar,  filla. 

MASCARILL 

Escolteu;  veyam  si  trovareu  Faria  al  vostre 
gust:  «hem  la,  la,  la,  la,  )a».  La  intemperancia 
de  la  estació  ha  ultrajat  furiosament  la  delica- 
desa de  la  meva  veu;  però  no  importa,  serà 
sense  pretensions  (canta)«Ohl  oh!  ni  ;jo  m'en 
adonava»  ete. 

CATHOS 

Oh!  quina  melodia  més  apassionada!  No's 
pot  escoltar  sense  perdre'ls  sentits. 

MADELENA 

Hi  ha  cromatisme  aquí. 

MASCARILL 

No  haveu  el  pensament  ben  expressat  pel 
cant?  «Lladres!  Lladres!»  Y  després  com  si 
efectivament  hi  hagués  la  gran  corredissa  «Co- 
rreu!» y  com  una  persona  que  esbufega  «Co- 
rreulos  a  agaíar!» 

MADELENA 

D'això  se'n  diu  saber  lo  fi  de  les  coses,  la 
gran  finor,  lo  fi  de  la  finor.  Tot  es  admira- 
ble, vos  ho  jur;  m'entussiasmen  la  música  y 
les  paraules. 

CATHOS 

Jo  no  havia  sentit  rès  de  tanta  empenta. 

MASCARILL 

Tot  quant  jo  faig  me  vé  així  naturalment, 
sense  cap  esfors  ni  estudi. 

MADELENA 

La  natura  vos  ha  tractat  com  una  mare 
apassionada  y  vos  sou  el  seu  fill  aviciat. 

MASCARILL 

En  què  ocupeu  el  vostre  temps,  senyoretes? 

CATHOS 

En  rès. 

MADELENA 

Hem  sofert  fins  ara  un  dejuni  espantable 

de  diversions. 

MASCARILL 

Me  poso  a  la  vostra  disposició  pera  acom- 
panyar vos  un  dia  d'aquets  a  la  comèdia,  si  vo- 
leu; pròximament  se  n'ha  d'estrenar  una  que 
celebraré  moltíssim  poder  veure  en  companyia 
tant  agradable. 

MADELENA 

No'ns  en  podríem  excusar. 

MASCARILL 

Solament  vos  demano  que  aplaudiu  com 
sia  menester,  quan  hi  anem;  car  m'he  com- 
premés  a  fer  triomfar  l'obra,  y  l'autor  mateix 
m'ho  ha  vingut  a  suplicar  aquest  matí.  Aquí 
hi  ha  la  costum  de  que  a  nosaltres,  les  perso- 
sones  de  reputació,  ens  vinguin  els  autors  a 
llegir  llurs  obres  noves,  y  així  obligarnos  a 
trobaries  bones  y  a  crear  llur  popularitat;  y  ja 
podeu  pensarsi,  quan  nosaltres  dihem  alguna 
cosa,  la  galeria  gosa  contradirnos!  Per  lo  que 
a  mi  respecta,  soch  dels  més  formals,  y  quan 
he  fet  una  promesa  a  algun  poeta,  crido  sem- 
pre perque'm  sentin:  «aixó  sí  que  es  una  cosa 
bona»,  abans  y  tot  que'ls  llums  sien  encesos.» 

MADELENA 

No  me'n  parleu;  es  extraordinari  aquest 
París;  cada  dia  passen  mil  coses  que  s'ignoren 
a  províncies,  per  més  espiritual  que  una  vul- 
gui ésser. 

CATHOS 

No  dieu  rès  més;  ara  que'n  som  informa- 

des,  cumplirem  ab  el  dever  de  fer  sentir  les 
nostres  exclamacions  de  entussiasme  a  cada 
paraula  que'ns  arrivi. 

MASCARILL 

Jo  no  sé  si  m'enganyo;  però  feu  cara  d'ha- 
ver escrit  alguna  comèdia. 

MADELENA 

Eh!  Podria  haverhi  alguna  cosa  de  lo  que 
vos  dieu. 

MASCARILL 

Ah!  Molt  bé!  La  tindrem  de  veure!  Ara 
entre  nosaltres:  jo  n'he  feta  una  que  vuy  fer 
representar. 

CATHOS 

Ah!...  A  $uína  companyia  la  donareu? 

MASCARILL 

Què  demaneu?  Als  comediants  de  l'hotel 
de  Borgonya;  no  hi  ha  ningú  fóra  d'ells  que 
sia  capàs  de  fer  valer  les  coses;  els  altres  son 
uns  ignoscents  que  reciten  d'igual  manera 
que's  parla;  no  saben  fer  retrunyir  els  versos, 
y  aturarse  a  l'indreí  oportú;  y  quin  medi  hi  ha, 
dieume,  pera  conèixer  ahont  es  el  bon  vers, 
si'l  comediant  no  fa  pauses  y  no'ns  adverteix 
d'aquesta  manera  que  llavors  cal  que  la  gent 
fassi  el  seu  «ah,  ah!.,,»  d'admiració? 

CATHOS 

Es  cert;  hi  ha  manera  de  fer  sentir  als  es- 
pectadors les  belleses  d'una  obra,  y  les  coses 
no  valen  més  que  en  el  grau  en  que  se  les  fa 
valer. 

MASCARILL 

Què  us  ne  sembla  de  tots  els  meus  flochs? 
Els  trobeu  en  armonía  ab  el  vestit? 

CATHOS 

Absolutament . 

MASCARILL 

La  cinta  es  ben  triada. 

.  MADELENA 

Furiosament  bé.  Son  Perdrigeon  autèn- 
tich. 

MASCARILL 

Y  què  dieu  dels  acanalats? 

MADELENA 

Son  de  factura  irreprotxable, 

MASCARILL 

Al  menys  me  puch  vantardeque  tenen  un 
pam  més  que'ls  corrents. 

MADELENA 

Tinch  de  confessar  que  may  he  vist  a  nin- 
gú arrivar  tant  amunt  en  la  elegància  del  ves- 
tir. 

MASCARILL 

Fixeu  una  mica  en  aquets  guants  l'atenció 
del  vostre  odorat. 

MADELENA 

Exhalen  una  olor  terriblement  bona. 

CATHOS 

En  ma  vida  he  respirat  un  perfum  més  ex- 
quisit, 

MASCARILL 

Y  d'aquest  què  me'n  dieu?  (Dona  a  olorar 
els  cabells  empolvats  de  la  seva  perruca.) 

MADELENA 

Senzillament  sublim;  els  sentits  me  son  de- 
lí tosa  ment  impressionats. 

MASCARILL 

No'm  dieu  res  de  les  plomes!  Com  les  tro- 
veu? 

CATHOS 

Espantosament  heramses. 

MASCARILL 

Creureu  que  cada  una'm  costa  un  lluis  d' 
or?  Jo  pateixo  aquesta  mania  d'anar  a  raure 
generalment  sobre  tot  lo  que  hi  hagi  de  més 
bó  y  escullit. 

MADELENA 

Jo  us  donch  la  seguretat  de  que  simpatisa- 
rem  vos  y  jo.  Tinch  una  furiosa  delicadesa  per 
tot  lo  que  he  de  portar;  y  fins  les  rnitjes,  y  tot 
no  puch  sofrir  res  que  no  sia  lo  selecte  de  lo 
més  selecte. 

MASCARILL 

(exclamaníse  bruscament) 
Ay!  ay!  ay!  per  pietat!  pel  nom  de  Deu!  se- 
nyoretes! en  feu  molt  mafus;  puch  queixarme 
del  vostre  procedir;  això  no  és  decent. 

CATHOS 

Què  us  passa?  què  teniu? 

MASCARILL 

Còm!  totes  dues  contra'l  meu  cor  al  mateix 
temps!  Atacarme  per  la  dreta  y  per  l'esquerra! 
ah!  això  es  contra'l  dret  de  gents;  les  forses  no 
son  pàs  iguals  y  tindré  de  demanar  auxili  con- 
traus assessins, 

CATHOS 

Cal  confesssar  que  diu  les  coses  d'una  ma- 
nera ben  encisadora. 

MADELENA 

Té  una  admirable  originalitat  el  seu  ta- 
lent. 

CATHOS 

Vos  sentiu  més  por  que  mal  y  el  vostre  cor 
crida  avans  d'esser  destrossat. 

MASCARILL 

Què  diable!  ja  està  destrossat  dçsde'l  cap 
fins  els  peus. 

ESCENA  XI 

CATHOS,  MADELENA,  MASCAR1L  y  MARIONA, 
MARIONA 

Senyora,  vos  demanen. 

MADELENA 

Qui? 

MARIONA 

El  viscompte  de  Jodelet. 

MASCAR1LL 

El  viscompte  de  Jodelet? 

MARIONA 

Si  senyor. 

CATHOS 

El  coneixeu? 

MASCARILL 

Es  el  meu  millor  arnich. 

MADELENA 

Feulo  entrar  desseguida. 

MASCARILL 

Ja  fà  molt  temps  que  no'ns  hem  vist  y'm 
dona  una  gran  alegria  aquesta  coincidència. 

CATHOS 

Hèusel  aqui. 


ESCENA  XII 

DitS,  JODELET  y  ALMANZOR 
MASCARILL 

Ah!  viscompte! 

JODELET 

(abrassantse  mútuament) 
Ah!  marqués! 

MASCARILL 

Quina  sort  de  trovarte! 

JODELET 

Quina  alegria  de  vèuret  aqui! 

MASCARILL 

Bésem  encara  un  cop  més,  amich  meu. 

MADELENA  (<2  CüthoS) 

Ah  cosina,  ja  cornensem  a  ésser  conegu- 
des; mira  la  bona  societat  com  ja  co "nensa  a 
saber  el  camí  de  casa  pera  venir  a  vèurens. 

MASCARILL 

Senyoretes,  permeteu  que  us  presenti 
aquest  gentil  home;  vos  prometo  que  es  digne 
de  fer  la  vostra  coneixeosa. 

JODELET 

Es  de  justícia  venir  a  rendirvos  l'homenat- 
ge que  mereixeu;  y  els  vostres  atractius  tenen 
d'exercir  llurs  drets  senyorials  sobre  tota  classe 
de  persones. 

MADELENA 

Això  ja  es  portar  els  vostres  compliments 
fins  als  darrers  límits  de  l'adulació. 

CATHOS 

Aquest  dia  d'avuy  el  devem  senyalar  en  el 
nostre  almanach  com  un  dia  de  benhauransa. 

MADELENA 

Ala,  minyó;  que  sempre  s'hagin  de  repetir 
les  coses!  No  veyeu  que  manca  ei  luxe  d'un 
sillò. 

MASCARILL 

No  us  estranyeu  de  veure'l  viscompte  ab 
aquest  aspecte;  tot  just  acaba  de  sortir  d'una 

llarga  malaltia  que  li  ha  fet  tornar  el  rostre 
pàlid  com  el  veyeu. 

JODELET 

Es  el  fruit  de  les  vetlles  a  la  cort  y  de  les 
fadigues  de  la  guerra. 

MASCÀRILL 

Teniu  de  saber,  senyoretes,  que  esteu  ve- 
yent  en  la  persona  ciel  viscompte  un  dels  ho- 
mes mes  valents  del  segle;  es  un  brau  de 
marca. 

JODELET 

Vos  no  teniu  res  que  envejarme,  marqués; 
y  ja  sabem  lo  que  sabeu  fer  també. 

MASCÀRILL 

Es  veritat  que'ns  hem  vist  tots  dos  en  la 
ocasió. 

JODELET 

Y  en  certs  indrets  ahont  feya  forsa  calor. 

MASCAR2LL 

(mirant  Cathos  y  Madelend) 
Sí!  però  no  pa*  tanta  calor  com  aquí.  Ay, 
ay,  ay. 

JODELET 

Vàrem  fer  la  cooeixensa  a  l'exercit:  y  la 
primera  vegada  que'ns  vàrem  veure  ell  mana- 
va un  regiment  de  cavalleria  a  les  galeres  de 
Malta. 

MASCÀRILL 

Es  veritat;  però  vos  ja  teníeu  el  grau  abans 
que  jo  hagués  entrat;  y  tinch  present  que  jo 
no  era  nies  que  primer  oficial  quan  vos  ja  ma- 
nàveu dos  mil  cavalls, 

JODELET 

La  guerra  es  una  bella  cosa;  però,  en  ho- 
nor a  la  veritat,  la  cort  recompensa  avuy  ben 
malament  la  gent  de  valer  com  nosaltres, 


LES  PRECIOSES  UIDÍCULES 


35 


MASCAR1LL 

Per  això  es  que  vuy  penjar  l'espasa  a  la 
paret. 

CATHOS 

Oh!  jo  tinch  una  debilitat  terrible  per  la 
gent  d'armes. 

MA DE LENA 

A  mi  també  m'agraden;  però  vuy  que'l  ta- 
lent ennobleixi'l  valor. 

MASCARILL 

T'enrecordes,  viscompte,  d'aquella  mitja 
lluna  que  vàrem  pendre  als  enemichs  al  seti 
d'Arras? 

JODELET 

Què  vols  dir  ab  la  teva  mitja  lluna?  Era 
ben  bè  una  lluna  tota  sencera. 

MASCARILL 

Penso  que  tens  rahò. 

JODELET 

Prou  que  m  enrecordo,  com  hi  ha  mon! 
allavors,  vaig  ser  ferit  a  la  cama  d'un  casch  de 
granada  y  ^acara'm  resten  les  senyals.  Palpeu 
una  mica,  si  us  plau:  podreu  deduir  quina  fe- 
rideta  deuria  ser. 

CATHOS 

(després  d  haver  tocat  en  aquell  indret) 
Es  veritat;  la  cicatrís  es  gran. 

MASCARILL 

Doneume  la  mà,  y  toqueu  aquí;  aquí,  just 
darrera'1  cap.  Hi  sou? 

MADELENA 

Sí!  toco  alguna  cosa. 

MASCARILL 

Es  un  tret  de  mosquet  que  vaig  rebre,  a  la 
darrera  campanya  ahont  vaig  ser. 

JODELET 

(descubrintse  el  pit) 
Aquí  teniu  aquest'altra  ferida  d'una  bala 
que'm  va  atravessar  de  part  a  part  a  1  atach  de 
Gravelines. 

MASCaRILL 

(portant  la  mà  als  botons  de  les  seves  calses) 
Us  vaig  a  ensenyar  una  llaga  terrible. 

MADELENA 

No  es  menester;  ja  ho  creyem  sense  vèu- 
reho. 

MASCARILL 

Son  senyals  honroses  que  fan  veure  lo  que 
un  hom  es. 

CATHOS 

No'n  dubtem  gens  de  lo  que  vos  sou. 

MASCARILL 

Viscompte,  tens  aquí  la  teva  carrossa? 

JODELET 

Per  què  ho  dius? 

MASCARILL 

Portaríem  a  passeig  aquestes  senyores  per 
les  afores  y  els  faríem  un  petit  obsequi. 

MADELENA 

No  podríem  sortir  avuy. 

MASCARILL 

Fem,  donchs,  venir  violins  per  ballar. 

JODELET 

Molt  ben  pensat. 

MADELENA 

An  això  sí  que  hi  consentim;  però  així 
caldrà  més  gent  a  la  nostra  tertúlia. 

MASCARILL 

Ola!  Picard,  Burguinyó,  Cascaret,  Base, 
Verdura,  Provensal,  Violeta!  El  diable  se'ls 

emporti  a  tots  els  criats!  No  crech  pas  que  hi 
hagi  al  mon  cap  gentil-home  tant  malservit 
com  jo!  Aquets  brètols  me  deixen  sempre  sol. 

MADELENA 

Almanzor,  dieu  al  servey  deí  senyor  mar- 
qués que  vagin  a  cercar  violins  y  feu  venir 
aquets  senyors  y  senyores  del  vehinat,  pera 
poblar  la  soletat  del  nostre  ball.  (Almanzor 
surt.) 

MASCARILL 

Viscompte,  què  me'n  dius  d  aquets  ulls? 

JODELET 

Y  a  tu,  marqués,  què  te'n  sembla? 

MASCARILL 

Jo  dich  que  la  nostra  llibertat  se  veurà  ab 
treballs  pera  sortir  d'aquí  sana  y  salva.  Jo  al 
menys  experimento  extranyes  convulsions  y 
el  meu  cor  se  té  per  un  fi). 

MADELENA 

Que  natural  es  tot  lo  que  diu!  Sab  girar  els 
pensaments  y  les  paraules  de  la  manera  més 
agrabable  dei  mon. 

cathos 

Es  veritat  que  fa  un  gran  dispendi  d'«es- 
perit». 

MASCARILL 

Pera  fervos  veure  que  en  mi  no  hi  ha  tram- 
pa, vuy  fer  un  impromptu  ara  mateix,  (me- 
dita). 

CATHOS 

Eh!  jo'm  conjur  ab  tota  la  devoció  del  meu 
cor  que  se'm  fassi  sentir  alguna  cosa  feta  ex- 
pressament pera  nosaltres. 

JODELET 

Jo  desitjaria  poder  fer  altre  tant;  però'm 
sento  una  mica  incomodat  de  la  vena  poètica 

de  resultes  de  les  moltes  sangríes  que  li  han 
fet  aquets  dies  passats. 

MASCAR1LL 

Què  dimonis  me  passa?  Me  surt  bé'l  pri- 
mer vers,  y  no  puch  encertar  els  altres.  Es 
una  mica  massa  precipitat,  tant  mateix;  ja  us 
faré  un  impromptu  ab  tota  calma  que  estich 
segur  trobareu  més  hermós  que  cap  altre. 

JODELET 

Te  més  «esprit»  que  un  dimoni. 

MADELKNA 

Y  un  estil  galant  y  ben  girbat. 

MASCARILL 

Viscompte,  digues;  fa  molt  temps  que  no 
has  vist  la  comptesa? 

JODELET 

Fa  més  de  quatre  setmanes  que  no  li  he 
tornat  visita. 

MASCARILL 

Ja  sabs  que'l  duch  m'ha  vingut  a  veure 
aquest  matí  y  m'ha  volgut  portar  al  camp  a 
córrer  cervos  ab  ell. 

MADELENA 

Ja  son  aquí  les  nostres  amigues. 
ESCENA  XIII 

DitS,  LLÚCIA,  CELIMENA  y  VIOLINISTES 
MADELENA 

Deu  meul  vos  demanem  mil  perdons! 
Aquets  senyors  han  tingut  la  pensada  de  do- 
nar ànima  als  nostres  peus;  y  us  havem  enviat 
a  cercar  pera  omplir  els  buids  de  la  nostra 
reunió. 

LLÚCIA 

Vos  ho  agrahim  moltíssim. 

MASCAR1LL 

No  es  més  que  un  ball  improvisat;  però  un 
dia  d'aquets  vos  ne  donarem  un  ab  totes  les 
solemnitats.  Han  vingut  els  violinistes? 

ALMANZOR 

Si  senyor,  ja  son  aquí. 

cathos 

Vaja,  donchs,  feu  l'obsequi  de  seure. 

MASCAR1LL 

(ballant  tot  sol  com  Jent  el  preludi) 
La,  la,  la,  la,  la,  la,  la,  la. 

MADELENA 

Té  una  figura  elegantíssima. 

CATHOS 

Sembla  que  ha  de  ballar  a  la  perfecció. 

MASCARILL 

(prenent  Madelena  per  ballar) 
La  meva  independència  va  a  ballar  la  sara- 
banda  tant  bé  com  els  meus  peus.  A  compàs, 
violins,  a  compàs.  Oh!  quins  ignorants!  No  hi 
ha  forma  de  ballar  ab  ells  Així  el  diable  se 
us  emportés!  no  podeu  tocar  ab  més  ritme? 
La,  la,  la,  la,  la.  Més  depressa!  Ah!  violinistes 
d'envelat! 

jodelet  (ballant) 
Ola,  ola!  no  precipiteu  el  compàs,  que  aca- 
bo de  sortir  de  la  malaltia. 

ESCENA  XIV 

DÍtSy  CAMPFLORIT  y  yALLDOR 
VALLD0R 

(ab  un  bastó  a  la  mà) 
Ah!  ah!  brètols!  què  feu  aquí?  Ja  fa  tres 
hores  que  us  estem  buscant. 

MASCARILL 

(seniintse  bastonejat) 

Ay!  ay!  ay!  No  nVhavieu  dit  que  haguessin 
de  ser  tantes  les  bastonades. 

] ODELET 

Ay!  ay!  ay! 

VALLDOR 

Vos  està  bé,  desvergonyit.  per  voler  fer 
sempre  l'home  d'importància. 

CAMPFLORiT 

Així  apendreu  a  conèixeus  miilor,  misera- 
bles. 

ESCENA  XV 
Dits,  fóra  campflorit  y  valldor 

MADELENA 

Què  vol  dir  tot  això? 

JODELET 

Es  una  aposta. 

CATHOS 

Com!  deixarvos  apallissar  d'aquesta  ma- 
nera! 

MASCARILL 

Deu  meu!  no  he  volgut  fer  cas  de  rès,  per- 
què la  sanch  me  bull  desseguida  y  hauria  fet 
algún  disbarat. 

MADELENA 

Soportar  un  afront  com  aquest  en  la  nos- 
tra presencia! 

MASCARILL 

No  ha  estat  rès;  continuem,  continuem. 
Ens  coneixem  ja  fa  molt  temps,  y  entre  amichs 
no  es  del  cas  ressentirse  per  tant  poca  cosa. 

ESCENA  XVI 

DÍtS}  CAMPFLORIT  y  VALLDOR 
VALLDOR 

Com  hi  ha  Deu,  no  us  en  riureu  pas  de 
nosaltres!  murris!  Entreu  vosaltres  (entren  tres 
o  quatre  pinxos.) 

MADELENA 

Quin  atreviment  de  venir  a  fer  escàndol  a 
casa  nostra? 

CAMPFLORIT 

Còm,  senyoretes!  tenim  de  sufrir  que'ls  nos- 
tres criats  siguin  més  ben  rebuts  que  nosal- 
tres? que  vinguin  a  íer  l'amor  a  costa  nostra  y 
us  donguin  el  ball? 

MADELENA 

Vostres  criats! 

VALLDOR 

Si!  els  nostres  criats!  y  no  està  bé  ni  es  de- 
cent de  indisciplinàrnoselscom  esteu  fent. 

MADELENA 

Deu  del  cel!  quina  insolència! 

VALLDOR 

Però  no'ls  vuy  concedir  l'aventatge  de  ser- 
virse  dels  nostres  vestits  pera  enlluernarvos;  y 
si'ls  voleu  festejar  serà,  com  hi  ha  mon,  persa 
bona  cara.  Depressa,  despulleulos  aquí  ma- 
teix. 

JODELET 

Adeu  els  nostres  vestits  de  gala! 

MASCARILL 

Ja  s'han  acabat  el  marquesat,  y  el  vis- 
comptat. 
4 

CAMPFLORIT 

Ah!  ah!  malcarats!  teniu  l  audacia  de  voler 
ser  els  nostres  rivals?  Ja  podeu  anar  a  un 
altra  banda  a  demanar  lo  que  us  pugui  fer 
agradables  als  ulls  de  les  vostres  xicotes!  Jo  us 
dich  que... 

VALLDOR 

Es  una  mica  massa  això  de  suplantarnos  y 
suplantarnos  ab  els  nostres  propis  vestits. 

MASCARILL 

Oh  fortuna!  que'n  ets  d'inconstant! 

CAMPFLORIT 

Que  se'ls  despulli  desseguida,  fins  al  últim 
botó! 

VALLDOR 

Emporteusen  tota  aquesta  robada,  enlles- 
tiu. Ara,  senyoretes,  en  l'estat  en  que'ls  ve- 
yeu,  podeu  continuar  els  vostres  amors  ab  ells 
tant  com  us  plagui;  vos  deixem  en  tota  lliber- 
tat per  fer  d'ells  lo  que  volgueu,  y  us  assegu- 
rem, el  senyor  y  jo,  que  no'n  serem  gelosos 
per  rès  del  mon. 


ESCENA  XVII 

MADELENA,  CATHOS,  JODELET,  MASCARILL 
y  VIOLINISTES 

CATHOS 

Ah!  quina  vergonyaJ 

MADELENA 

Jo  boto  de  ràbia. 

UN  DELS  VIOLINISTES 

(a  Mascarill) 
Què  passa  aquí?  Qui'ns  pagarà  a  nosaltres? 

MASCARILL 

Demaneuho  al  senyor  viscompte. 

UN  DELS  VIOLINISTES 

(a  Jodelet) 
Qui'ns  té  de  pagar? 

JODELET 

Demaneuho  al  senyor  marquès. 
ESCENA  XVIII 

GORGIBUS,  MADELENA,  CATHOS,  JODELET, 
MASCARILL  y  VIOLINISTES 

GORGIBUS 

Ah!  imbècils,  ens  haveu  fet  representar  un 
paper  ben  lluit,  per  lo  que  veig;  acabo  de  in- 
formarme  de  coses  ben  edificants,  per  cert, 
per  boca  d  aquets  senyors  que  ara  han  sortit. 

MADELENA 

Ah!  pare  meu,  es  una  jugada  crudel  la 
que'ns  han  fet. 

GORGIBUS 

Sí!  una  jugada  crudel,  però  que  es  un  efec- 
te de  la  vostra  pedanteria,  estúpides!  Ells  s' 
han  ressentit  de  Taculliment  que  ls  vàreu  fer 
y  no  obstant,  desgraciat  de  mi,  es  menester 
que  jo  soporti  l'afront. 

MADELENA 

Ah!  juro  que'ns  venjarem,  així  hagués  d* 
esclatar  de  ràbia.  Y  vosaltres,  poques  vergo- 
nyes, goseu  encara  deixarvos  veure  després  de 
la  vostra  insolència? 

MASCARILL 

Tractar  així  a  tot  un  marques!  Heusaquí 
lo  que  es  el  mon;  la  més  petita  desgracia  ens 
fà  aburrir  d  aquells  que'ns  estimaven.  Anem, 

company,  anem  a  buscar  fortuna  a  un  altra 
banda;  veig  que  aquí  no's  fà  càs  sinó  de  Ja 
vana  apariencia  y  que  no's  considera  per  rès 
la  virtut  tota  una. 


ESCENA  XIX 

GORGIBUS,  MADELENA,  CATHOS  y  VIOLINS 
UN  DELS  VIOLINS 

Senyor,  ens  sembla...  que...  potser  vos  po- 
dríeu contentar  vos,  a  falta  dels  altres,  per  tot 
lo  que  avuy  hem  tocat  aquí. 

gorgibus  (pegantlos) 

Sí,  sí  ja  us  contentaré;  y  es  ab  aquesta  mo- 
neda que  us  vuy  pagar.  Y  vosaltres,  ximples, 
no  sé  lo  que  m'atura  pera  no  fer  ab  vosaltres 
altra  tant;  ara  anem  a  servir  de  blanch  a  la 
mofeta  y  a  la  maladicencia  de  tothom  y  això 
gràcies  a  les  vostres  extravagàncies.  Aneuse'n 
d  aquí!  beneites;  aneu  y  amagueuvos  per  sem- 
pre de  la  meva  vista.  (Sol)  Y  vosaltres,  que 
sou  causa  de  la  seva  follia,  tontes  frivolitats, 
fatals  entreteniments  del*  esperits  ociosos,  no- 
veles,  versos,  sonets  y  sonetes,  que  el  diable  se 
us  emporti! 


teló 

